club47031643
Кöгÿсте ачу онтойдыс.
Кöк бöрÿдий бир улып,

Кöгÿсте ачу онтойдыс.

Бурубыс jоктоŋ бурулу,

Бу ла jÿрген бойыбыс.

Адыŋ jакшыда болзо,

Ÿйген керек.

Албатыŋ ойгор до болзо,

Башчы керек.

Коркынчактыŋ камчызы

Кекенип, узак ла талайды.

Кейде сыраŋдап турала,

Кемге де келип тийбеди…

Öлзöм, сööгимниŋ кийнинеŋ

Кем базары – не керек!

Сöзимди угуп, кийнимнеŋ

Кем барары  – ол керек!

Алтайдыŋ бийик баштарын,

Ак jарык билип, кайказын!

Алтай кижи кÿр кöксин,

Алтын бичик jарытсын!

Э. Палкин